eo es eo eo eo eo pl pl pl pl fr eo pl pl eo de pl pl eo pl de eo eo pl pl pl es pl pl pl pl pl eo cs pl pl eo eo es pl es pl pl pl pl pl es eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo eo eo eo eo eo eo eo eo eo
Parlamenta Grupo Apoganta Esperanton (Pollando) - Vikipedio
El Vikipedio, la libera enciklopedio
La Parlamenta Grupo Apoganta Esperanton, mallonge PGAE (dum la jaroj 2012-2015), pole Parlamentarny Zespół Wspierania Języka Esperanto aŭ Parlamenta Grupo de la Lingvo Esperanto, mallonge PGLE (dum la jaroj 2016-.....), pole Parlamentarny Zespół Języka Esperanto, estas grupo de polaj parlamentanoj, kiuj subtenas la internacian lingvon Esperanto. Ĝi estis fondita la 17-an de oktobro 2012 okaze de la 125-jariĝo de la lingvo[1][2]. La apero de la PGAE estas la rezulto de la streboj de Pola Asocio Eŭropo - Demokratio - Esperanto (EDE-Pollando)[3] kiu krome la 17-an de oktobro 2012 en Pola Senato kunorganizis kun senatano prof. d-ro habil. Edmund Wittbrodt kaj Mecenato de Esperanto Etsuo Miyoshi la Esperanto-konferencon kaj E-ekspozicion "La 125-jariĝo de la lingvo Esperanto".
Al PGAE apartenas interalie jenaj deputitoj kaj senatanoj[4]:
Tadeusz Iwiński, Vic-Prezidanto de PGAE
Ligia Krajewska, Vic-Prezidantino de PGAE
Edmund Wittbrodt, Prezidanto de PGAE
En la 8-a oficperiodo de Pola Sejmo kaj 9-a oficperiodo de Pola Senato la 13an de septembro 2016 komencis aliĝi la unuaj parlamentanoj danke al aktivaj streboj de parlamentanino el Olŝtino Anna Wasilewska kiun konvinkis por Esperanto kaj Parlamenta Grupo tamen kun nova nomo Parlamenta Grupo de la Lingvo Esperanto (PGLE) Eduardo Kozyra kaj Marian Zdankowski.
Anna Wasilewska, Prezidantino de PGLE
Krzysztof Truskolaski, Vic-Prezidanto de PGLE
La 13an de decembro 2016 okazis la unua kunsido de Parlamenta Grupo de la Lingvo Esperanto (PGLE) en kiu partoprenis Anna Wasilewska kaj kvin aliaj parlamentanoj el la 13 aliĝinta al la Grupo. Jen unu el la decidoj de la kunsido: La Zamenhofa Tago en Pola Parlamento - venontjare la 15an de decembro 2017, do en la jaro en kiu UNESKO honorigas Ludovikon Zamenhof pro la 100-jara datreveno de la morto de nia Majstro. Tian proponon al Pola Parlamento faris la novkreita Parlamenta Grupo de la Lingvo Esperanto (PGLE) dum sia unua kunsido, fakte proponis ĝin Andrzej Maciejewski - parlamentano de klubo Kukiz15 de Paweł Kukiz. Prezidantino de la Grupo estis elektita Anna Wasilewska el partio Civitana Platformo kaj Vic-Prezidanto estis elektita Krzysztof Truskolaski de partio Nowoczesna (Moderna) kaj 3 aliaj vic-prezidantoj, do po unu el ĉiuj aliaj partioj. Aktuale estas en la Grupo 13 parlamentanoj (sejmanoj kaj senatanoj) kaj la kunsidon partoprenis du esperantistoj kiuj konvinkis la parlamentanojn por krei la Grupon t.e. Eduardo Kozyra el Pola Asocio Eŭropo - Demokratio - Esperanto kaj Mariano Zdankowski el Varmia-Mazuria Esperanto-Societo([5], [6], [7], [8]).
Notoj[redakti | redakti fonton]
↑ Esperanto en la Pollanda Senato (esperante) (HTML). La Balta Ondo. Alirita 2013-04-21.
↑ 26. posiedzenie Prezydium Senatu (pole). Senat Rzeczypospolitej Polskiej (senato de Respubliko Pollando) (2013-01-31). Alirita 2013-04-21. "Prezydium zapoznało się z informacją o powstaniu Parlamentarnego Zespołu Wspierania Języka Esperanto, a także z jego regulaminem i składem osobowym." (La estraro konatiĝis kun informo pri la starigo de Parlamentana Grupo Apoganta Esperanton, kaj ankaŭ kun ĝiaj regularo kaj persona konsisto.)
↑ Parlamentarny Zespół Wspierania Języka Esperanto (pole). Senat Rzeczypospolitej Polskiej (Senato de Respubliko Pollando). Alirita 2013-04-21.
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 20:52, 29 dec. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj